|  |  |
| --- | --- |
| znak_tekija  d.o.o. za obavljanje vodnih usluga  Vodovodna 1, 34000 Požega | Tel. (034) 312 450 • Fax. (034) 312 480  e-mail: info@tekija.hr • web: www.tekija.hr  IBAN: HR0723860021520010029 Podravska banka d.d.  Matični broj: 3322157 • OIB: 57790565988 |

**Požega, 05. srpnja 2021.g.**

**Predmet: Javni poziv za sudjelovanje u postupku savjetovanja s javnošću u donošenju –**

**ODLUKE O CIJENI VODNIH USLUGA**

Poštovani,

Uprava TEKIJA d.o.o. Požega namjerava uputiti Skupštini Društva prijedlog Odluke o cijeni vodnih usluga.

U skladu sa člankom 43. st. 3. Zakona o vodnim uslugama (NN 66/19), Odluka o cijeni vodnih usluga sadržava i cijenu vodne usluge pražnjenja otpadnih voda iz individualnih sustava odvodnje neovisno o tome pruža li tu uslugu javni isporučitelj vodne usluge ili koncesionar.

Javni isporučitelj vodnih usluga TEKIJA d.o.o. trenutno obavlja poslove pražnjenja i odvoza komunalnih otpadnih voda iz individualnih sustava odvodnje na vodouslužnom području a predloženom Odlukom o cijeni vodnih usluga određuje se područje pružanja djelatnosti pražnjenja i odvoza komunalnih otpadnih voda iz individualnih sustava odvodnje te cijena vodne usluge pražnjenja i odvoza otpadnih voda iz sabirnih jama i mulja iz malih sanitarnih uređaja.

Odlukom o izmjeni i dopuni Odluke o cijeni vodnih usluga određuje se područje pružanja djelatnosti pražnjenja i odvoza komunalnih otpadnih voda iz individualnih sustava odvodnje.

Nadalje, Odlukom o cijeni vodnih usluga određuje se cijena vodne usluge pražnjenja i odvoza otpadnih voda iz sabirnih jama i mulja iz malih sanitarnih uređaja u visini cijene rada odnosno u jedinici „kn/h“ i to:

1. Pražnjenje i odvoz otpadnih voda iz sabirnih jama specijalnim

vozilom kapaciteta 8,6 m3 683,25 kn/h

1. Pražnjenje i odvoz otpadnih voda iz sabirnih jama specijalnim

vozilom kapaciteta 10 m3 965,38 kn/h

Na ovu uslugu obračunava se PDV.

Nadležnost donošenja Odluke o cijeni vodnih usluga je u skladu sa člankom 43. Zakona o vodnim uslugama na Skupštini Društva TEKIJA d.o.o. te se na isti način donose i sve izmjene i dopune važeće Odluke o cijeni vodnih usluga. Potrebno je provesti javno savjetovanje, a po donošenju Odluke, objaviti istu u Službenom glasniku Požeško- slavonske županije, na mrežnoj stranici javnog isporučitelja vodnih usluga koji ju je dužan putem mrežne stranice držati dostupnom javnosti za cjelokupno vrijeme njezina važenja te u jednom lokalnom mediju.

Javno savjetovanje otvoreno je do 16. srpnja 2021. godine.

Pozivamo zainteresiranu javnost na sudjelovanje u savjetovanju s javnošću prilikom donošenja ove Odluke na način da svoje primjedbe, sugestije i mišljenja pošalju najkasnije do 16.07.2021. godine do 15,00 sati, putem obrasca za sudjelovanje u savjetovanju, na mail adresu: info@tekija.hr ili poštom na adresu: TEKIJA d.o.o., Vodovodna 1, 34000 Požega u kojem slučaju pošiljka mora biti zaprimljena do 15,00 sati.

Izvješće o savjetovanju s očitovanjima na vaše primjedbe, sugestije i mišljenja i razlozima prihvaćanja/neprihvaćanja vaših prijedloga, izraditi će se najkasnije do 19.07.2021. i objaviti putem ove internetske stranice.

S poštovanjem,

Direktor:

Anto Bekić, dipl. ing.

|  |
| --- |
| 22. ožujka – Dan voda • 22 travnja – Dan planete Zemlje • 5. lipnja – Dan zaštite čovjekove okoline |
| Voda je izvor života • Čuvajmo okoliš • Vrijeme ne radi za nas |